**คณะสัตวแพทยศาสตร์ มข. ร่วมออกบูธตรวจสุขภาพสุนัข ณ ตลาดต้นตาล จังหวัดขอนแก่น**

เมื่อวันศุกร์ที่ 20 กันยายน 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น โดย **สพ.ญ.ภัชญา ทัศคร** และ **สพ.ญ.ณัฏฐดา ภูกิจ** สัตวแพทย์สังกัดโรงพยาบาลสัตว์คณะได้ร่วมออกบูธตรวจสุขภาพสุนัข ณ ตลาดต้นตาล จังหวัดขอนแก่น ภายใต้สโลแกน “ตลาดฝันคนมีไอเดีย” โดยกิจกรรมเป็นการรวมศูนย์งานศิลปะ ของสะสม สิ่งประดิษฐ์ และเป็นกิจกรรมเพื่อกลุ่มคนรักสุนัขที่เลี้ยงและสนใจเลี้ยงสุนัขในจังหวัดขอนแก่นและจังหวัดใกล้เคียง ภายใต้ชื่องานว่า **“ตูบตาล Mini Meeting ตอนพาน้องหมามาหาเพื่อน”** กิจกรรมเน้นพาสุนัขออกมาเล่นสนุก พบปะกลุ่มคนสุนัขในสายพันธุ์ต่าง ๆ โดยสัตวแพทย์ได้ให้ความรู้เกี่ยวกับการเลี้ยงดู และให้บริการตรวจสุขภาพฟรีในครั้งนี้ด้วย (ขอบคุณภาพจากเฟสบุ๊คตลาดต้นตาล)